Phil Mickelson

Philip (Phil) Alfred Mickelson (født 16. juni 1970) er en amerikansk golfspiller. Han har tilnavnet Lefty fordi han har venstrehåndssving til tross for å være høyrehendt. Han tok sin første seier på PGA-touren i 1991 i Northern Telecom Open, som amatør. Han vant sin første major-turnering i The Masters i 2004. I 2005 vant han sin andre major-tittel da han vant USPGA Championship, og i 2006 gikk han igjen seirende ut av The Masters.

Mickelson er født i San Diego i California og oppvokst i Arizona og San Diego. Han begynte å spille golf i svært ung alder og kopierte sin fars høyrehåndssving mens han sto overfor ham, og fikk derfor venstrehåndssving til tross for å være høyrehendt. Han studerte ved Arizona State University med et golfstipend. I 1990 ble han den første venstrehåndsspilleren til å vinne US Amateur Championship. I løpet av 1991 hadde han vunnet sin første turnering på PGA-touren, Northern Telecom Open, som amatør – den første siden Scott Verplank vant Western Open som amatør i 1985.

Mickelson fortsatte å vinne mange turneringer på PGA-touren, men først 2004 fikk han sin første seier i en major-turnering, i The Masters. Seieren i Masters gjorde ham til den tredje venstrehåndsspilleren til å vinne en major noensinne, etter Bob Charles i The Open i 1963 og Mike Weir i The Masters i 2003. Mickelson er også en av kun fem spillere (Al Geiberger, Chip Beck, David Duval, Annika Sörenstam) som har scoret 59 i en turnering, og den eneste venstrehåndsspilleren blant dem. 59-runden gikk han i PGA Grand Slam of Golf 24. november 2004, men denne turneringen har ikke offisiell status på PGA-touren.

Mickelson fikk i juni 2009 den tvilsomme gleden av å bli den første med fem andreplasseringer i US Open, da han delte andreplassen med Ricky Barnes og David Duval, to slag etter vinneren Lucas Glover.  Tidligere har han vært nummer to bak Payne Stewart (1999), Tiger Woods (2002), Retief Goosen (2004), og Geoff Ogilvy i 2006.

I 2012 vant han sin 40. seier på PGA-touren da han vant AT&T Pebble Beach National Pro-Am.

Meritter

Seire på PGA-touren 
(seire i major-turneringer uthevet)
 2019: AT&T Pebble Beach Pro-Am
 2018: WGC-Mexico Championship
 2013: Waste Management Phoenix Open, The Open Championship
 2012: AT&T Pebble Beach National Pro-Am
 2011: Shell Houston Open
 2010: The Masters
 2009: Northern Trust Open, World Golf Championships-CA Championship, The Tour Championship
 2008: Northern Trust Open, Crowne Plaza Invitational at Colonial
 2007: AT&T Pebble Beach National Pro-Am, The Players Championship, Deutsche Bank Championship
 2006: BellSouth Classic, The Masters
 2005: FBR Open, AT&T Pebble Beach National Pro-Am, BellSouth Classic, PGA Championship
 2004: Bob Hope Chrysler Classic, The Masters
 2002: Bob Hope Chrysler Classic, Canon Greater Hartford Open
 2001: Buick Invitational, Canon Greater Hartford Open
 2000: Buick Invitational, BellSouth Classic, MasterCard Colonial, The Tour Championship
 1998: Mercedes Championships, AT&T Pebble Beach National Pro-Am
 1997: Bay Hill Invitational, Sprint International
 1996: Nortel Open, Phoenix Open, GTE Byron Nelson Golf Classic, NEC World Series of Golf
 1995: Northern Telecom Open
 1994: Mercedes Championships
 1993: Buick Invitational of California; The International
 1991: Northern Telecom Open

Seire på Europatouren 
 2013 Scottish Open, The Open Championship
 2010 The Masters
 2009 WGC-CA Championship, WGC–HSBC Champions 
 2007 HSBC Champions
 2006 The Masters
 2005 PGA Championship
 2004 The Masters

Ryder Cup 
 1995, 1997, 1999, 2002, 2004, 2006, 2008, 2010, 2012, 2014

Presidents Cup 
1994, 1996, 1998, 2000, 2003, 2005, 2007, 2009, 2011, 2013

Se også 
 Liste over golfspillere med flest seire på PGA-touren

Referanser

Eksterne lenker 
 
 
 
 

Golfspillere fra USA
LIV Golf
Medlemmer av World Golf Hall of Fame
Personer fra San Diego